getting braces Altamonte Springs 32714
veneers tooth in 15229
Del Mar crowns for teeth
dental lumineers in 08648
cheap veneers 53074
Black dental health in 07701-5066 Doris Day sterf op 97 | Maroela Media
Doris Day (Foto: AP Photo, File)
Die legendariese Amerikaanse sangeres en aktrise Doris Day is Maandag in die ouderdom van 97 dood.
Die Doris Day diere-stigting, ŉ instelling wat sy in 1978 gestig het, het aangekondig dat Day vroeg vanoggend by haar huis in Carmel Valley in Kalifornië dood is. Sy was ten tyde van haar dood omring deur vriende.
Luidens die verklaring was Day in ’n goeie fisieke toestand vir haar ouderdom. Sy het egter onlangs longontsteking opgedoen wat eindelik tot haar dood gelei het.
Sy het by ŉ Cincinnati-radiostasie begin sing, daarna in ŉ nagklub en toe in New York waar sy in 1939 haar verhoognaam verander het na Day, na die liedjie “Day after Day”.
Day was een van die gewildste aktrises en sangeresse in die 1950’s en 1960’s. Sy was veral bekend vir haar rolle in Pillow Talk, That Touch of Mink asook die liedjie “Whatever Will be, Will Be” (“Que sera, sera”) uit die Alfred Hitchcock-rolprent The Man Who Knew Too Much.
Hoewel Day nooit ŉ Oscar-toekenning gewen het nie, het sy wel die Presidential Medal of Freedom in 2004 verower. Die voormalige president George W Bush het destyds verklaar dat “dit ŉ goeie dag vir Amerika was toe Doris Marianne Kappelhoff van Evanston, Ohio, besluit het om mense te vermaak.”
Doris Day: Her Own Story, ŉ boek oor haar lewe waarin sy geheime oor finansiële probleme en drie mislukte huwelike verklap het te midde van haar roem, het in 1976 verskyn.
Day is daardie jaar op die ouderdom van 52 vir die vierde keer getroud met die sakeman Barry Comden en het sedertdien in Kalifornië gewoon.
Day het haar vermaakloopbaan in die 1980’s beëindig waarna sy haar vir diereregte beywer het.
Doris Day en Clint Eastwood in 1989. (Foto: AP Photo/Douglas C. Pizac, File)
Doris Day en haar gewese man Marty Melcher in 1960. (Foto: AP Photo, File)
Wat ñ legende.
Nou ja, nou is dit verby met Doris Day.. Te vroeg?
Google haar. Op 97 nog net so pragtig en sprankelend.
Shoe ! Vier keer getroud tot op 52 .
Ek het baie van haar gehou,en die flieks waarin sy te sien was,veral saam met Dean Martin